

**КОНКУРС**

**ЗА ПУБЛИКОВАНЄ ЗАКОНЧУЮЦИХ НАУКОВИХ РОБОТОХ**

**ОД ОКРЕМНОГО ЗНАЧЕНЯ ЗА РУСКУ КУЛТУРУ,**

**ЕДИЦИЯ ИНОВАЦИЇ «ВЛАДИМИР ҐАРЯНСКИ»**

Завод за културу войводянских Руснацох обявює конкурс за публикованє одбранєних дипломских, мастер лєбо маґистерских роботох хтори вязани за културу и уметносц рускей заєднїци, а у складзе зоз членом 12. и 13. Статуту Заводу за културу войводянских Руснацох.

**Условия конкурсу:**

1. Приявиц ше можу авторе/ки одбранєних дипломских, мастер и маґистерских роботох, хтори ище нє публиковани на другим месце (як окремна публикация, сепарат або цалосц у составе заєднїцкей публикациї). На конкурсу нє можу участвовац заняти и члени конкурсней комисиї Заводу за културу войводянских Руснацох.
2. Прияви ше посилаю по пошти у завартей коверти на адресу:

**Завод за културу войводянских Руснацох**

**Конкурс за публикованє науковей роботи**

**Едиция иновациї «Владимир Ґарянски»**

**Футожска 2/3**, **Нови Сад 21000**

Приява ше состої од податкох аутора/ки (мено, презвиско, контакт телефон и имейл) єдного прикладнїка дипломскей/мастер/маґистерскей роботи на паперу и єдного прикладнїка у електронскей форми, послани на мейл адресу (лекторована и кориґована верзия), як и науковей биоґрафиї автора/ки.

1. Конкурс отворени од дня обявйованя на веб сайту [www.zavod.rs](http://www.zavod.rs/) до **30.04.2020. року**. Прияви хтори сцигню после утвердзеного датуму нє буду розпатрани.
2. Конкурс будзе реализовани з помоцу членох комисиї хтору творя: директор (або особа котру менує спред Заводу) и двойо фаховци зоз обласци у хторей єст найвецей роботи хтори сцигли на конкурс, односно зоз обласци хтора найблїзша.
3. Конкурсна комисия вибере єдну роботу, по критерийох конкруса и на основи урученого материялу од автора/ки. Конкурсна комисия обвисци автора/ки о вибору його/єй роботи о 5 роботни днї, од дня приношеня одлуки. Комисия нє ма обовязку врацац конкурсни материял.
4. **Критериюми за публикованє роботи**
* робота муши буц написана (або преложена) по руски,
* робота треба же би була значна за руску заєднїцу,
* робота муши задоволїц високи науково-виглєдовацки критериї (ориґиналне виглєдованє),
* обсяг роботи одредзує Завод (100 боки),
1. Роботи хтори нє комплетни, односно нє подполни прияви и тоти хтори нє спольнюю условия того Конкурсу, не уходза до процедури оценьованя и нє буду розпатрани.
2. Автор/ка роботи ґарантує же написал/а роботу хтору послал/а на конкурс и зоз тим под своїм меном обявює авторске дїло, односно одвитує за точносц податкох и ориґиналносц запровадзеного виглєдованя, од дня придаваня на конкурс. Завод за културу войводянских Руснацох ше ошлєбодзує каждей одвичательносци у случаю евентуалного потупйованя авторских правох трецей особи.
3. На основи звиту Комисиї менованей за оценьованє роботи Завод за културу войводянских Руснацох видрукує вибрану роботу у форми и обсягу хтори у складзе зоз рочну програму роботи и буджетом за 2020. рок.
4. Резултати конкурсу буду познати по конєц мая, а наукова робота будзе публикована до конца 2020. року.

Вецей информациї ше можу достац прейґ мейл адреси: zavod.rusini@gmail.com.